**JUDE LAW UTÁN MARK RONSONT IS LEIGAZOLTA A LEXUS**

**‘Make Your Mark’, azaz ‘Mutasd meg, ki vagy!’ – szólítja fel az embereket a nemzetközi zenei producer, Mark Ronson a világ vezető prémium hibrid autógyártója, a Lexus új kampányában. Jude Law után újabb világsztárt igazolt le a hazánkban az elmúlt években szárnyaló, tavaly és idén is kétszámjegyű növekedést produkáló Lexus, egyértelműen jelezve, hogy a márka célul tűzte ki, hogy Amerika és Ázsia után Európában is a legismertebb és legelismertebb luxusgyártók között számoljanak vele.**

A [Toyota](http://www.toyota.hu/) prémium márkája, a Lexus [bejelentette, hogy a többszörös díjnyertes zenei producer, Mark Ronson is kreatív résztvevője az új LC bemutató kampányának](https://www.youtube.com/watch?v=_IKIJgizeWQ). Az új modell a Lexus zászlóshajó-kupéjaként új korszakot nyit a luxusmárka történetében, így a kampány címe találóan ‘Make Your Mark’, azaz ‘Mutasd meg, ki vagy!’. Ronson részvétele világosan jelzi a [Lexus](http://www.lexus.hu/) törekvését, hogy a márka lenyűgöző élményeket teremtsen a zene, a művészet és a technológia világában. Ugyanez volt a célja a 2015-ben Jude Law szereplésével futó ‘RX Életérzés’ kampánynak is, amely egy interaktív színházi produkcióval ültette az autó volánjához a nézőket, hogy átéljék, milyen érzés egy filmsztár bőrébe bújni. A következő hat hónap során a Make Your Mark kampány izgalmas tartalmakkal és csodálatos élményekkel várja a vásárlókat és a márka rajongóit.

*“Mindig is szerettem újító szellemű és különleges partnerekkel dolgozni – legyen szó akár zenészekről, akár más területek képviselőiről. Amikor bemutatták nekem a kampány alapötletét, és megláttam az új LC-t, amely új dimenziót nyit a Lexus márka számára, azonnal érdekelni kezdett ez az új dolog. Lenyűgözött az ötlet, hogy a zene eszközeivel ragadjuk meg és fejezzük ki az autó hangulatát.”* – mesél Mark Ronson a kampányról.

Az LC dizájnja rendkívül hasonló az LF-LC tanulmányautó formatervéhez: nem véletlen, hogy mindkettő elnyerte az EyesOn Design Díjat. Az LC ékesen példázza a Lexus járműfejlesztési kultúrájának evolúcióját, amelynek fontos része, hogy a dizájner- és mérnökcsapatok szoros együttműködésével olyan káprázatos autó születik, amely messze túlszárnyalja a várakozásokat.

*“Mark Ronson egy kultikus zenei producer, akinek része volt az évtized legnagyobb slágereinek megalkotásában, így nála megfelelőbb partnert el sem tudtunk volna képzelni a ‘Make Your Mark’ kampányhoz. A Lexus LC a márka új korszakának kezdetét szimbolizálja, amelynek lényege a tervezés és a dizájn szinergiája. És ki más jelképezhetné ezt jobban, mint Mark, aki hihetetlen teljesítményével és együttműködő készségével meghatározó módon járult hozzá a világ zenei kincsének gyarapításához?”* – kommentálja a Lexus és Mark Ronson együttműködését Alain Uyttenhoven, a Lexus Europe vezetője.

**A Lexus**

Az 1989-ben piacra lépő Lexus világszerte arról vált ismertté, hogy állhatatosan keresi a tökéletességet, a kimagasló minőséget, illetve termékeiben törekszik a kifinomult csúcstechnológiai megoldásokra, valamint az átfogó vevőszolgálat különleges koncepcióját mondhatja magáénak. A Lexus hagyományos erényeit, a páratlanul magas összeszerelési minőséget, a belső tér fényűzését és a különleges technológiát tovább erősíti, hogy a vállalat modellpalettája látványosan frissül, s ezek a kiváló menetdinamikát és modern technológiákat kínáló út termékek egyre erősebben hatnak a vásárlók érzelmeire. Ma a Lexus az első – és egyetlen – prémium autógyártó, amely a full hybrid hajtású járművek teljes palettáját kínálja. E sorozat tagjai az RX 450h, az NX 300h, a GS 450h és GS 300h, az LS 500h, az LC 500h, az ES 300h, az IS 300h, a CT 200h és a HS 250h. Az európai piacon értékesített Lexus modellek több mint 60 százaléka full hybrid hajtású, hazánkban ez az arány 95%.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)